text: Færre overnatter på campingpladserne i Syd- og Sønderjylland 
  20 august 2016 kl. 10.07
  Trods en kølig sommer med masser af regn, så har campingpladserne generelt i Danmark oplevet fremgang i antallet af besøgende. Men ikke i Sydjylland.
  Nye tal opgjort af VisitDanmark viser, at første halvdel af 2016 bliver et godt år for turismen i Danmark.
  Generelt er antallet af turister, som overnatter på både hoteller, vandrerhjem, kroer, feriecentre og lystbådehavne samt på campingpladser steget.
  Men i Sydjylland, på Fyn og Bornholm, der er turisterne ikke særligt vilde med campinglivet.
  I Sydjylland er antallet af overnattende gæster på campingpladserne faldet i første halvdel af 2016 med 0.2 % eller det der svarer til 2000 færre gæster.
  I København og omegn, der ser det helt anderledes ud. Her har campingpladserne oplevet en fremgang på hele 12.2 procent, eller det der svarer til 11.000 flere gæster.
  I Nordsjælland er fremgangen 5.3 procent eller 9000 flere gæster.
  Også i Midtjylland og Nordjylland har flere overnattet på campingpladserne: Henholdsvis en fremgang på 1.6 procent og 0.3 procents.
  Ikke mindst det dårlige sommervejr, får skylden for en sløj sommer. - Men sommeren har jo været den samme over hele landet.
  
  